Pemilihan MCA 2010

Pemilihan MCA 2010 diadakan pada hari Ahad, 28 Mac 2010 di Wisma MCA, Jalan Ampang, Kuala Lumpur. Pemilihan ini diharap oleh masyarakat Cina khususnya Barisan Nasional agar Krisis MCA 2008-2010 dapat ditamatkan menjelang PRU13. Dalam PRU12, MCA hanya memenangi 15 daripada 31 kerusi Parlimen yang ditandingi.
Seramai 2,378 perwakilan pusat mengundi bagi memilih seorang presiden dan timbalan presiden, empat naib presiden dan 25 ahli jawatankuasa pusat (CC). 150 petugas parti mengendalikan pemilihan ini agar berjalan lancar.
Keputusannya Datuk Seri Dr Chua Soi Lek terpilih sebagai presiden baru, manakala Datuk Seri Liow Tiong Lai sebagai timbalan presiden.

Tuduh menuduh

Pada 26 Mac 2010, Datuk Seri Ong Tee Keat mendakwa ada komplot terancang didokong oleh 'Tan Sri' untuk menjatuhkan beliau sebagai Presiden parti itu sejak Mesyuarat Agung Luar Biasa (EGM) MCA 10 Oktober 2009. Setiap keputusan oleh setiap keputusan dibuat oleh Lembaga Presiden MCA dan Jawatankuasa Pusat (CC) dituduh sebagai keputusan beliau. Antaranya ialah kes disiplin yang membabitkan Soi Lek. Dia disingkirkan keahliannya dan selepas itu digantung oleh CC pusat.
Rasuah dan politik wang turut berlaku kali ini. Contohnya kes Datuk Koh Nai Kwong di Bukit Katil, Melaka. Politik wang bukan sahaja memalukan MCA malahan akan membinasakan parti.
Bekas Timbalan Presiden MCA, Tan Sri Lim Ah Lek berpendapat bekas Presiden MCA, Tan Sri Ong Ka Ting merupakan calon terbaik . Ong Ka ting mempunyai kepimpinan yang baik malah berupaya menyatupadukan ahlinya dan bebas daripada sebarang skandal. Ka Ting juga berupaya menyelesaikan krisis dalaman parti semasa menjadi Presiden dengan kejayaannya menangani isu team A dan B yang bertelagah lebih dua tahun. Bekas Setiausaha Agung MCA, Tan Sri Dr Ting Chew Peh menyifatkan Ong Ka Ting sebagai pemimpin kitar semula , mahu menjadi hero dan seolah-olah dia seorang sahaja berkemapuan.
Ramai pemimpin veteran memujuk Ka Ting bertanding semula. Ini kerana mereka mahu melihat parti keluar daripada kemelut. Mereka rasa kalau salah seorang daripada dua pemimpin MCA sedia ada menang, masalah yang sama akan timbul dan tiada penyelesaian.Ketua Pergerakan Wanita MCA Datin Paduka Chew Mei Fun menyokong penampilan semula Ong Ka Ting.
Datuk Lim Ah Lek jengkel dengan Dr Chua Soi Lek yang terlibat dalam skandal seks tetapi masih mahu bertanding . Ini merupakan kali pertama berlaku di dunia .Biasanya pemimpin terlibat dalam skandal seks akan meletak jawatan dan terus bersara. Contohnya pemimpin Jepun yang melakukan kamikaze.Kalau menang penyokong dan pembangkang akan menyebarkan VCD skandal seksnya sekali lagi dalam Internet.

Bekas Ahli Jawatankuasa Pusat (CC) MCA, Wong Nai Chee mendedahkan bahawa perwakilan dirasuah RM5000 eorang. Setiausaha Agung MCA, Datuk Wong Foon Meng juga memberi amaran agar calon tidak memberi rasuah. Mereka hendaklah melaporkan masa, lokasi, orang yang terlibat dan nilai wang tunai yang ditawarkan. Rakamkan melalui telefon bimbit dan sebagainya. Pejabat MCA akan menyerahkan kepada SPRM untuk siasatan selanjutnya.
Pada 19 Mc 2010, Datuk Seri Najib Tun Razak menafikan campur tangan atau terbabit dalam pemilihan MCA pada 28 Mac 2010. Sebelum itu tersebar khidmat pesanan ringkas (SMS) kononnya Najib dan Tan Sri Muhyiddin Yassin merestui bekas Presiden MCA, Tan Sri Ong Ka Ting. Ia mungkin psikologi terbalik.
Ong Tee Kiat melantik Datuk Wong Foon Meng, yang juga Setiausaha Agung MCA, sebagai pengerusi MCA jawatankuasa perhubungan negeri Selangor. Bekas naib presiden MCA, Datuk Donald Lim Siang Chai berdendam dengan Wong foon Meng kerana dia orang luar Selangor.